**קול קורא למחקרים יישומיים מבוססי דאטה ובינה מלאכותית בשת"פ אקדמיה וגופים ציבוריים לשנת 2024**

תוכן עניינים

[א. רקע 2](#_Toc167368401)

[ב. יעדי התכנית 3](#_Toc167368402)

[ג. תחומי ונושאי מיקוד 3](#_Toc167368403)

[ד. תקציב 4](#_Toc167368404)

[ה. תנאי הסף 4](#_Toc167368405)

[ו. תנאי ביצוע 5](#_Toc167368406)

[ז. הנחיות מיוחדות לקול קורא זה 6](#_Toc167368407)

[ח. מיון והערכת הצעות 7](#_Toc167368408)

[ט. ביצוע התכנית 8](#_Toc167368409)

[י. כללים ועקרונות 8](#_Toc167368410)

[יא. זכויות המשרד 9](#_Toc167368411)

[יב. הגשת הצעות המחקר 10](#_Toc167368412)

[יג. מועד אחרון להגשת הצעות המחקר 14](#_Toc167368413)

[יד. מפגש חוקרים להבהרות 14](#_Toc167368414)

[טו. שאלות ופניות 15](#_Toc167368415)

**קול קורא למחקרים יישומיים מבוססי דאטה ובינה מלאכותית בשת"פ אקדמיה וגופים ציבוריים לשנת 2024**

מועד הגשה אחרון לחוקרים (ע"פ סעיף יג.1): **17.7.2024**  עד השעה 15:00

מועד הגשה אחרון למוסדות (ע"פ סעיף יג.2): **24.7.2024** עד השעה 15:00

בעקבות הצלחת הקולות הקוראים שפורסמו בשנים קודמות, משרד החדשנות, המדע והטכנולוגיה (להלן - **"המשרד"**) בשיתוף עם מערך הדיגיטל הלאומי (להלן - **"מערך הדיגיטל"**) קוראים בזאת להצעות למחקרים יישומיים מבוססי דאטה בשיתוף פעולה בין האקדמיה לגופים ציבוריים העוסקים בעולמות החוסן, חירום ושיקום. המענק תינתן למחקרי דאטה מבוססי נתונים הקיימים במאגרי המידע של גופים הציבוריים תוך שימוש בבינה מלאכותית ככלי מחקר מרכזי. לצורך קול קורא זה גופים ציבוריים יחשבו משרדי ממשלה, רשויות מקומיות, חברות ממשלתיות, תאגידים סטטוטוריים ויחידות סמך.

## רקע

1. **כחלק מפעילות המשרד לקידום המחקר היישומי בישראל, המשרד בשיתוף עם** מערך הדיגיטל מבקשים לקדם את הפעילות המחקרית במדע הנתונים, ובייחוד הנגשה של מאגרי הנתונים הקיימים כיום במגזר הציבורי לקהילת החוקרים מהאקדמיה. במסגרת תכנית זו תוענק מימון לחוקרים ולצוותי מחקר שיערכו מחקר המתבסס על נתונים ממאגרי המידע הקיימים בגופים הציבוריים השונים תוך שימוש בבינה מלאכותית ככלי מחקר מרכזי. התכנית שמה לה למטרה לקדם מחקר חדשני ופורץ דרך בנתוני עתק ציבוריים, שיביא לפיתוח מוצרים ושירותים, ויוביל לשיפור תהליכי תפעול, קבלת החלטות וקביעת מדיניות.
2. בשנים האחרונות, מחקרים בנתוני עתק בתחומים כמו בריאות, רווחה, חקלאות, חינוך ותעסוקה הצליחו להציל את חייהם של מיליוני בני אדם, ולשפר באופן משמעותי את השירות הניתן לאזרח. במסגרת קול קורא זה נבקש לבחון כיצד ניתן לרתום כלים אלה על מנת לקדם ולפתח את החוסן ,החירום והשיקום במדינת ישראל. חיבור בין גופים ציבוריים לאקדמיה יאפשר לשפר באופן משמעותי את השירות הציבורי בישראל, ולקדם את רווחתם של התושבים.

## יעדי התכנית

1. קידום מחקר מבוסס נתונים העוסק באתגרי הליבה של המגזר הציבורי בישראל תוך שימוש בבינה מלאכותית ככלי מחקר מרכזי;
2. עידוד שיתוף פעולה בין חוקרים במוסדות להשכלה גבוהה ומכוני מחקר בארץ לבין גופים ציבוריים;
3. הנגשת מודלים, כלים תומכי החלטה ותוצרי המחקר הנוספים שיווצרו בעקבות המחקר;
4. קידום הנגשת בסיסי נתונים ייחודיים על בסיסם התבצע המחקר לגופים הציבוריים ולקהילת החוקרים;
5. פיתוח ושכלול גישות ושיטות ניתוחיות (אנליטיות) וחישוביות חדשניות לקידום המחקר ליצירת מוצרים, שירותים ומדיניות מבוססת נתונים בשירות הציבור;
6. מיסוד אקוסיסטם של מחקר ופיתוח בנתוני גופי ציבוריים והגדלת ההשקעה של גופים ציבוריים בהנגשת מאגרי המידע שלהם.

## תחומי ונושאי מיקוד

קול קורא להגשת הצעות למחקרים לשנת 2024, למחקרים יישומיים ייחודיים ופורצי דרך המתבססים על נתוני מאגרי מידע בגופים ציבוריים.

בשנה זו, עקב המצב המיוחד על המחקרים **להתמקד בעולמות החוסן, החירום והשיקום** ולבחון כיצד ניתן לספק מענה לסוגיות העוסקות בהתמודדות עם מצבי חירום ושיקום ויישומן על האוכלוסייה האזרחית. ההצעות יכולות להיות מתחומים שונים ובהם בריאות הנפש, טיפול במפונים ובנפגעי המלחמה (בהיבטי בריאות, רווחה, חינוך, מיצוי זכויות ותעסוקה), שיקום כלכלי וחברתי של קהילות וחבלי ארץ, ומערכות תומכות החלטה בשעת חירום.

**בכוונה להותיר את אופי המחקר והשיטות המוצעות פתוח ליוזמה ולחדשנות הקול הקורא אינו מפרט את סוגי המחקר או את הכלים הנדרשים כל עוד המחקר** כולל שימוש עיקרי בכלי בינה מלאכותית**. הקול הקורא פתוח ל**כל מחקר בתחום החוסן, החירום והשיקום שיקדם את השימוש היישומי בנתוני מאגרי מידע של הגופים הציבוריים**, כולל, בין היתר, כלים ושיטות לזיהוי תהליכים ומגמות, אלגוריתמים לחיזוי ארועים או תופעות, ומערכות לניתוח ומיפוי לתמיכה בגיבוש מדיניות וקבלת החלטות.** יובהר ויודגש כי מחקרי שאינו בתחום החוסן, החירום והשיקום ייפסל על הסף ולא יעבור הערכה וניקוד על ידי חברי וועדת השיפוט.

**מטרת הקול הקורא היא לקדם קבלת החלטות מבוססת נתונים במגזר הציבורי, ולכן על המחקר לכלול תוצרים ישימים, כגון: מערכות תומכות החלטה, אלגוריתמים, כלים ומודלים, שיאפשרו ליישם את התובנות העולות ממנו בעבודת היומיום של המגזר הציבורי.**

## תקציב

**הפעילות בתחום זה מתוקצבת בסכום של עד** 2 מיליון ₪ **בכפוף לזמינות משאבים תקציביים.**

**המימון המרבי למחקר (לתקופה של עד 3 שנים) הוא:** 400,000 ₪.

## תנאי הסף

**רשאים להגיש הצעות מציעים העומדים** בכל **תנאי הסף להלן:**

* 1. "מוסד**" -** מוסד מוכר להשכלה גבוהה בישראל, כמשמעותו בחוק המועצה להשכלה גבוהה, התשי"ח-1958 וכן מכון מחקר בישראל שהוא מלכ"ר, חל"צ, חברה ממשלתית או יחידה ממשלתית (כגון: בתי חולים, מרכזי מחקר ופיתוח אזוריים).

**לעניין זה: "מכון מחקר" משמעו – גוף אשר חלק ניכר מפעילותו קשור לקידום המחקר בחזית הידע העולמי, ברשותו תשתית ציוד לביצוע מחקרים, והחוקרים אשר מועסקים במסגרתו עוסקים בין היתר בפרסום מאמרים מטעמו בעיתונות מדעית בינלאומית ובהצגת עבודות בכנסים בינלאומיים.**

* 1. **ניתן לשתף בהצעה מספר מוסדות, ובלבד שכל אחד מהם יענה על הגדרת "מוסד" לעיל, ומוסד אחד יוביל את ההצעה ורק עימו יתקשר המשרד.**
	2. **החוקר הראשי בהצעת המחקר מטעם המוסד הוא חבר סגל במוסד בעל תואר** Ph.D. **או** M.D.**, המועסק באופן קבוע או נמצא במסלול לקביעות במוסד,** או פרופסור אמריטוס במוסד **(להלן –** "**החוקר הראשי").**

במידה וישנו חוקר חבר סגל המנהל קבוצת מחקר עצמאית שאינו בעל תואר Ph.D. - מוסד המחקר יוכל להגישו בצירוף נימוקים, המלצה מטעמם וקורות חיים אשר יבחנו על ידי המדען הראשי או מי מטעמו, כל מקרה לגופו.

* 1. חוקר ראשי שיש לו מענק מחקר פעיל הממומן על ידי המשרד במסלול הלאומי בשנת 2025, או הצעה מקול קורא הלאומי משנת 2024 שעבר שלב א' ובמסגרתו הגיש הצעה מלאה, לא יהיה רשאי להגיש בקשה במסגרת קול קורא זה, כאמור בסעיף ו' להלן. למען הסר ספק, חוקר אשר הצעתו לא עברה לשלב הגשת ההצעה המלאה במסגרת קול קורא במסלול הלאומי רשאי להגיש הצעה לקול קורא זה.

יצוין כי חוקר ראשי שיש לו מענק מחקר פעיל או הצעה אחרת במסלול הלאומי יכול להגיש הצעה אחת כחוקר שותף כל עוד אין לו מענק מחקר פעיל או הצעה אחרת הממומנת על ידי המשרד במסלול הלאומי בו הוא משמש כחוקר שותף. למען הסר ספק, הגבלה זו אינה חלה על מחקרים במסלול שיתוף פעולה בינלאומי.

* 1. **ההצעה תכלול תכנית לביצוע מחקר בעל היתכנות יישומית בתחומים המפורטים** בסעיף ג' לקול קורא זה.
	2. התכנית אינה מיועדת למימון מחקרים בתעשייה. עם זאת, חוקרים מהתעשייה או מהמגזר השלישי יכולים להיכלל בהצעה המוגשת על ידי מוסד כחוקרי משנה או קבלנים המספקים שירותים לקבוצת מחקר במוסד (אם בשעות ייעוץ, אם בהכנת חומרים ומתקנים), אולם לא יוכרו כקבוצת מחקר נפרדת. יודגש כי חוקרים וגופים מחוץ למוסד ייכללו במחקר רק אם נדרשת מומחיות מיוחדת אשר לא קיימת במוסדות השותפים להצעה.
	3. **לצורך קול קורא זה "גוף ציבורי" עמו יש לשתף פעולה במחקר יחשב: משרד ממש**לתי, רשות מקומיות, חברה ממשלתית, תאגיד סטטוטורי, או יחידת סמך.

## תנאי ביצוע

**מחקר המוצע לביצוע במסגרת קול קורא זה נדרש להתבצע על פי הכללים הבאים:**

* 1. **המחקר יבוצע תחת המוסד המציע. יובהר כי במקרה של מעבר חוקר ממוסד המציע למוסד אחר, יש לפעול בהתאם להוראות סעיף ד לנהלי הקרן.** **בכל מקרה אחר, אישור שינוי מוסד יהיה באישור הנהלת הקרן ולפי שיקול דעת הבלעדית.** בהתאם, יש לוודא כי ההצעה במסגרת קול קורא זה הוגשה באישור מוסד המציע שתחתיו עתיד לבצע המחקר.
	2. **המחקר יבוצע בהתאם לתנאי קול קורא זה, להוראות ה"הסכם כולל למחקרים" הנמצאים בקישור שלהלן –** [**לחץ/י כאן**](https://www.gov.il/he/departments/policies/most_researchprocedures2016) **(על עדכוניהם מעת לעת).**
	3. **תכנית המחקר תיבנה במסגרת שנתית, לתקופה שלא תפחת משנה ולא תעלה על שלוש שנים.**
	4. **חודשיים לפני תום כל שנת מחקר יוגש דו"ח מדעי שנתי בצירוף בקשת המשך לשנה נוספת, אשר תכלול פירוט המחקר שבוצע, התייחסות לאבני הדרך ותכנית העבודה לשנת המחקר העוקבת. הגשת דו"ח המדעי תיעשה בהתאם להוראות הסכם הכללי ונהלי המשרד.**
	5. **חלוקת התקציב בין קבוצות המחקר ממוסדות שונים לא חייבת להיות שווה אלא על פי צרכי המחקר.**
	6. **המימון המרבי לביצוע מחקר (לתקופה של עד 3 שנים) פורט בפרק ד' לעיל. הסכומים הנ"ל מתייחסים לשלוש שנות מחקר; למחקר הנמשך פרק זמן קצר יותר, גובה המימון המרבי ייקבע יחסית למשך תקופת המחקר בפועל.**
	7. **המשרד רשאי לקבוע את גובה המימון שיינתן לזוכה ואת פרטי התקציב, בהתאם להתרשמותו מצרכי ההצעה. במקרה בו גובה המימון המאושר נמוך מהתקציב שבהצעה, יתבקש הזוכה להגיש תכנית תקציבית מתוקנת בהתאמה.**
	8. **תקציב המחקר יכלול: כוח-אדם מחקרי, ציוד, חומרים, הוצאות אחרות (שונות) ותקורה.**
	9. **יודגש כאן כי במסגרת תהליך השיפוט תבחנה ההוצאות התקציביות לוודא את הלימתן להיקף המחקר המוצע.**
	10. **לפירוט בנוגע להוצאות אסורות, תקציב מקסימלי לסעיפים מסוימים, יש לעיין בנהלי הקרן בקישור שלהלן –** [**לחץ/י כאן**](https://www.gov.il/he/departments/policies/most_researchprocedures2016)**.** תקציב המוצע במסגרת הצעת המחקר ייעשה לפי הכללים המפורטים בנוהל זה.
	11. **מתוך מטרה ליישם בפועל את עקרונות ה-open science ו-open access, מעודד המשרד כי כל תוצרי המחקר שיתקבלו בעקבות מענק המחקר בקול קורא זה יהיו זמינים לכלל הציבור ולשם כך ניתן לכלול בהוצאות המחקר בסעיף שונות "פרסום בגישה פתוחה" אשר יתוקצב ע"י המשרד ויהיה זמין לצוותי המחקר במהלך ביצוע המחקר ולאחריו עד פרסום מאמריהם. ניתן לתקצב סעיף זה לכל תקופת המחקר בסכום של עד 10,000 ש"ח.**
	12. **המוסד יפעל בהתאם להוראות החלטת ממשלה מספר 2575 ובהתאם, ידווח למשרד  על  כל  רישום פטנט ועל כל ניצול מסחרי הנובע מהידע שנצבר במחקר באמצעות דיווח שנתי למשרד.** [קידום ופיתוח ידע הנוצר במימון מענקי מחקר ממשלתיים | מספר החלטה 2575 | משרד ראש הממשלה (www.gov.il)](https://www.gov.il/he/departments/policies/2004_des2575)

## הנחיות מיוחדות לקול קורא זה

1. על המחקר להציע פתרון לאתגרי החוסן, החירום והשיקום שמסקנותיו יוכלו לשמש גוף ציבורי כמוגדר להלן בסעיף ה.7 איתו בחרו החוקרים לשתף פעולה. כל זאת תוך יישום ידע מחקרי שמקורו בחזית המדע ושימוש בשיטות ואמצעי מחקר מעולמות הבינה המלאכותית.
2. הצעת המחקר תכיל פירוט אודות תכנית המחקר בצירוף מכתב כוונות מטעם הגוף הציבורי (Letter of Intent), המביע עניין בתוכנית המוצעת וביישום המסקנות הצפויות מהמחקר, ומראה נכונות להשקיע את המשאבים ולספק את המידע ונתונים הנדרשים על מנת לתמוך במחקר המוצע ולהבטיח את הצלחתו.
3. הבקשה תכלול התייחסות פרטנית לשיתוף הפעולה עם הגוף הציבורי, ספציפית לנתונים שהגוף הציבורי יספק במסגרת המחקר, ולסיוע של שת"פ זה בהגשמת מטרות הקול הקורא (קידום המחקר, פוטנציאל אימפקט וכו').
4. יובהר כי **אין** לכלול בשיתוף הפעולה העברת תמורה כלשהי, כספית או שוות כסף, מהגוף הציבורי לחוקרים עבור פעילות, תוצרים או שירות המתוארים בהצעה.

##  מיון והערכת הצעות

* 1. **ועדת שיפוט מקצועית תמונה לצורך הערכה, שיפוט ודירוג ההצעות שתעבורנה תנאי סף. הועדה תכלול נציגים של המשרד ומערך הדיגיטל. הועדה עשויה להסתייע בעבודתה, ככל שתמצא לנכון, בסוקרים חיצוניים (כמפורט מטה), ו**תכלול מומחים מהאקדמיה ומומחים מהמגזר הפרטי או הציבורי, כולל מהתעשייה. בנוסף הוועדה עשויה, ככל שתמצה לנכון, לפנות לגופים ציבוריים האמונים על נושאי המחקר או תוצריו לקבלת חוות דעת באשר לחשיבות ולישימות של המחקר המוצע.
	2. חברי הוועדה יעריכו את מידת הרלוונטיות לחוסן הלאומי כקריטריון סף לשיפוט ההצעה. מחקרי שאינו בתחום החוסן, החירום והשיקום כמתואר לעיל בסעיף ג, ייפסל על הסף ולא יעבור הערכה וניקוד על ידי חברי וועדת השיפוט.
	3. **ההצעות תוערכנה על פי אמות המידה המפורטות להלן:**
		+ - **רמה מדעית (15%): מצוינות מדעית וטכנולוגית, הבסיס המדעי של המחקר.**
			- **מידת החדשנות (10%)**: **מידת החדשנות והמקוריות של תוצרי המחקר ויישומם בהשוואה לידע שהצטבר בארץ ובעולם.**
			- **מתודולוגיה (10%): המידה שבה השיטה המוצעת לביצוע המחקר היא איכותית, בת ביצוע ותואמת את מטרות המחקר ואת אופן השימוש בבינה מלאכותית ככלי מחקר מרכזי.**
			- **פוטנציאל יישומיות (20%):** **רלוונטיות למצב החירום הלאומי היא תנאי סף להגשת הצעה לקול קורא זה. תרומת המחקר לפיתוח כיוונים יישומיים חדשים או אופק השפעה על קידום מדיניות בתחום.**
			- **תרומת המחקר להתמודדות עם אתגרי ליבה של המגזר הציבורי בישראל כתוצאה ממצב החירום הלאומי המיוחד (20%): תרומת המחקר לתחומי הדגש כמפורט בסעיף ג' לעיל.**
			- **תרומת המחקר להעלאת איכות ונגישות הדאטה הציבורי (10%): תרומת המחקר להנגשת נתונים האגורים בגופים ציבוריים לתועלת הציבור.**
			- **יכולת הביצוע של החוקרים ורמת שיתוף הפעולה עם הגוף הציבורי (15%):** **תיבחן רמת שיתוף הפעולה עם הגוף הממשלתי, הנכונות לשיתוף פעולה והקצאת המשאבים הדרושים. כמו כן, יבחנו ניסיון, הישגים קודמים וכישוריהם של החוקרים והאמצעים העומדים לרשותם (במידה והצעת המחקר כוללת מספר קבוצות מחקר, יש להתייחס לרמת שיתוף הפעולה ביניהן וחיוניותו למחקר).**
	4. לאחר הערכת ההצעות, וועדת השיפוט תדרג אותן בהתאם לרמת האיכות. רק הצעות בעלות ציון איכות כולל של לפחות 70 יועברו לשלב דירוג ההצעות. עם זאת, רשאית וועדת השיפוט, לפי שיקול דעתה, להמליץ שלא לפסול הצעות שציון האיכות המשוקלל שלהן נמוך מ־70, אך לא נמוך מ- 60. החלטה הסופית בעניין תהיה של הנהלת הקרן לפי שיקול דעתה הבלעדי. הצעות שלא עברו את רף האיכות המינימום כאמור, יידחו בשל אי עמידה ברף המקצועית הנדרשת.

יובהר כי אמות המידה והמשקלות ישמשו את וועדת השיפוט ככלי עזר לגיבוש מבנה הערכה מקיף ובסיס השוואתי בין ההצעות. הניתוח המקיף ודירוג ההצעות על ידי ועדת השיפוט לא יהיה כפוף ל"ציון" שיתקבל כתוצאה מהערכת כל הצעה ע"י הגורם המעריך. בין היתר, במקרה שהוועדה מבחינה בהצעות ברמת איכות דומה, הוועדה רשאית לשקול בחיוב מתן העדפה לאוכלוסיות הזכאיות לייצוג הולם.

סמכות ההחלטה לדירוג ההצעות נמצאת בידי חברי ועדת השיפוט ונציגי המשרד ומערך הדיגיטל בלבד, אשר רשאים להסתייע בחוות הדעת של הסוקרים החיצוניים או להתעלם מכולה או חלקה, לפי שיקול דעתם המקצועי.

## ביצוע התכנית

* 1. **המשרד לא ידון בהצעות אשר תוגשנה באיחור או שלא תעמודנה בתנאי הסף המפורטים בקול קורא זה, ובנהלי הקרן.**
	2. **ההחלטה על ההצעות הזוכות צפויה במהלך הרבעון האחרון של שנת 2024, בהתאם לכללים ובכפוף לאישור תקציב המדינה ולזמינות התקציב לשנה זו.**
	3. **חתימה על התקשרות לביצוע המחקר מותנית בעמידת המוסד בכלל תנאי ההסכם הכולל למחקרים לעניין זה, בטופס פרטי ההתקשרות, לרבות בקיומן של ערבויות וביטוחים כנדרש.**
	4. **אישור תקציב המחקר וחתימה על התקשרות לביצוע המחקר מותנים בזמינות תקציבית.**
	5. **עם החתימה על ההסכם על החוקר להצהיר כי המשרד הוא הגורם המממן היחידי של המחקר, למעט גורמי מימון שאינם ממשלתיים אשר הוצגו במסגרת הצעת המחקר ואושרו על ידי המשרד. ובכל מקרה, יודגש כי לא יתאפשר כפל מימון באמצעות המשרד, כאמור בסעיף י'** להלן.
	6. **המוסד אינו רשאי להעביר או להמחות את זכויותיו לפי קול קורא זה, כולן או חלקן.**

## כללים ועקרונות

* 1. חוקר רשאי להגיש הצעה אחת בלבד בקול קורא זה כ"חוקר ראשי" (Principal Investigator - PI) ולהשתתף כ"חוקר משני" (co-Principal Investigator –
	co-PI) בהצעה נוספת אחת בלבד בקול קורא זה.
	2. חוקר ראשי שיש לו מחקר פעיל במסלול הלאומי במימון משרד המדע אשר בשנת 2024 תהיה זו שנתו האחרונה למחקר, יוכל להגיש הצעה לקול קורא זה. ככלל, בכל נקודת זמן, חוקר רשאי לשמש כחוקר ראשי במחקר אחד בלבד במימון המשרד במסלול הלאומי ומחקר אחד בלבד במסלול הבינ"ל; אותו חוקר רשאי גם לשמש כחוקר משני במחקר אחד בלבד במסלול הלאומי ומחקר אחד בלבד במסלול הבינ"ל.
	3. חוקר אשר הגיש קדם הצעה בקול קורא הלאומי של משרד החדשנות, המדע והטכנולוגיה והצעתו לא התקבלה להגשה של הצעה מלאה (לא עברה לשלב ב'), רשאי להגיש הצעה לקול הקורא זה, במידה ומועד ההגשה שלו יהיו אחרי מסירת ההודעה שההצעה במסגרת הקול הקורא הלאומי.
	4. יודגש כי, לאחר הגשת ההצעה לא יתאפשר לשנות את זהות החוקר הראשי-מרכז פרויקט, חוקר שותף או להחליף ביניהם את התפקיד. למען הסר ספק, שינוי זהות חוקר ראשי או חוקר שותף, יכלול גם הוספת חוקר שבמועד ההגשה הוגדר כיועץ חיצוני.
	5. כפל מימון - לא יינתן מימון לאותו מחקר או מחקר דומה במסגרת אחרת של המשרד או מחקר הממומן על ידי משרדי ממשלה אחרים או על ידי קרנות ציבוריות כמו הקרן הלאומית למדע (ISF), כולל, מגוף הציבורי השותף.
	6. שאר הנהלים מפורטים בנהלי קרן המחקרים נמצאים בקישור שלהלן **–** [**לחץ/י כאן**](https://www.gov.il/he/departments/policies/most_researchprocedures2016)**.**

## זכויות המשרד

* 1. המשרד רשאי **לבטל** את הקול הקורא או חלקים ממנו או לפרסם קול קורא חדש ללא מתן הסברים למציעים או לכל גורם אחר וללא הודעה מוקדמת.
	2. המשרד **רשאי**, בכל עת, בהודעה שתפורסם, להקדים או לדחות את המועד האחרון להגשת בקשות וכן לשנות מועדים ותנאים אחרים הנוגעים לקול הקורא על פי שיקול דעתו הבלעדי.
	3. המשרד רשאי לפנות במהלך הבדיקה וההערכה למציע, כדי לקבל הבהרות להצעה, לבקש פרטים נוספים או כל מסמך או מידע אחר הדרושים לדעתו לשם בדיקת ההצעות או קבלת החלטה.
	4. **המשרד שומר לעצמו את הזכות לפסול מציע אשר כלל בהצעתו מידע שקרי או מטעה.**
	5. **המשרד רשאי לדרוש שיתוף פעולה בין קבוצות חוקרים שהגישו תכניות מחקר דומות או משלימות כתנאי להגשת הצעות מלאות או כתנאי לזכייה.**
	6. **המשרד רשאי לקבוע את גובה המימון שיינתן לזוכה ואת פרטי התקציב, בהתאם להתרשמותו מצרכי ההצעה. במקרה בו גובה המימון המאושר נמוך מהתקציב שבהצעה, יתבקש הזוכה להגיש תכנית תקציבית מתוקנת בהתאמה.**
	7. לא ניתן להגיש ערר על המלצות ועדת השיפוט מטעמים מקצועיים.
	8. אין באמור **לעיל** כדי לפגוע בזכויות המשרד לפי חוק חובת המכרזים, התשנ"ב–1992 או תקנותיו או לפי כל דין אחר.

## הגשת ההצעות

* 1. ההצעות תוגשנה באמצעות רשות המחקר במוסד, ותהינה מאושרת וחתומות על ידי מורשה חתימה מטעם המוסד ועל ידי החוקר הראשי, בצירוף חותמת המוסד.
	2. ההגשה תיעשה באמצעות המערכת המקוונת "**קדמת המדע**" בקישור שלהלן: <https://kf.most.gov.il>
	3. הנחיות למילוי הטופס המקוון והמסמכים הנדרשים לצירוף מופיעים באתר המשרד ובמדריך למשתמש בפורטל במערכת "קדמת המדע".
	4. הקמת מוסד חדש – במידה והמוסד המגיש לא קיים במערכת קדמת המדע יש צורך לפנות למשרד החדשנות, המדע והטכנולוגיה באמצעות דואר אלקטרוני: MostProposalForm@most.gov.il
	5. משתמשים חדשים - על מנת להגיש את ההצעה יש צורך בהקמת משתמש חדש ואישורו על ידי מרכז הפעילות במוסד. **תהליך האישור עלול להתארך, לכן מומלץ להגיש בקשות מוקדם ככל האפשר ובכל מקרה הרבה לפני המועד הסופי.**
	6. בכל בעיה טכנית בהגשה ניתן לפנות באמצעות "כפתור" פניית שירות שבתוך פורטל קדמת המדע. יודגש כי הפניות יכולות להתבצע אך ורק באמצעות מרכזי הפעילות במוסד.
	7. **להלן רשימת הנתונים הנדרשים טרם הזנת הצעת המחקר במערכת קדמת המדע:**

**א.1. יש להכין את הצרופות הבאות:**

**כללי:**

* **תכנית מחקר – הצעה מלאה**
* **קורות חיים** (של כל חוקר השותף במחקר)
* **מכתב כוונות** (letter of intent) מהגוף הציבורי עימו מתוכנן שת"פ
* **אישורים נוספים במידת הצורך**(ראה להלן סעיף 4)

**להלן פירוט הנחיות לכל צרופה נדרשת:**

1. **תכנית המחקר** (התבנית מופיעה בפרסום הקול הקורא שבאתר המשרד) – יוגש בקדמת המדע כקובץ "טופס תכנית מחקר – הצעה מלאה " בהתאם לדרישות הבאות:
	* + - שפה: תכנית המחקר על כל חלקיה תיכתב **בעברית או באנגלית.**
			- פונט: אריאל, בגודל: 11
			- מרווח שורות: 1.5
			- מספר עמודים מירבי: 10 (כולל איורים וגרפים, לוחות זמנים ותכנית עבודה (גאנט). לא כולל בביבליוגרפיה)
			- פורמט קובץ הצרופה: PDF (לאחר מילוי הטופס יש לשמור בפורמט PDF)
			- נפח מירבי לצרופה: 2.5 מגה בייט.
			- תכנית המחקר תוגש כטופס "תכנית המחקר-הצעה מלאה" המצורף. יש למלא את המידע לפי הסעיפים: **תכנית מפורטת של המחקר (אין צורך לכלול תקציב)**

|  |  |  |
| --- | --- | --- |
|  | **פרק** | **הנחיות** |
| 1 | **תקציר**  | תקציר עד 250 מילים (אך לא מעבר ל-1500 תווים) ללא איורים, המתאר את תכנית העבודה של קבוצות המחקר, לרבות רקע, מטרות, מתודולוגיה והתוצאות אותן מעוניינים להשיג.  |
| 2 | **רקע מדעי וחדשנות** | רקע מדעי והיתרון היחסי של המחקר המוצע על הידוע. על ההצעה לכלול פתרון לבעיה מדעית במחקר ופיתוח בעולמות החוסן, החירום והשיקום הקשורה לגוף הציבורי כמוגדר בסעיף ה.7  |
| 3 | **מטרת המחקר ומטרות ספציפיות** | מטרת המחקר ומטרות ספציפיות. הבקשה תכלול התייחסות פרטנית לשיתוף הפעולה עם הגוף הציבורי ונתונים שהגוף הציבורי יספק במסגרת המחקר. |
| 4 | **תכנית עבודה מפורטת** | תיאור מפורט של תכנית המחקר, כולל שיטות מרכזיות. |
| 5 | **החשיבות, החדשנות והיתרונות של המחקר המוצע** | החשיבות, החדשנות והיתרונות של המחקר המוצע. |
| 6 | **יישומיות**  | ישימות צפויה ופיתוח טכנולוגי עתידי. |
| 7 | **תיאור תכנית העבודה, גאנט ואבני דרך** | **יש לכלול תיאור מילולי של שלבי העבודה (של כל קבוצת מחקר). כל שלב יהיה תחום בזמן התחלה ובזמן סיום.**תכנית העבודה תסוכם בתרשים של לוח זמנים (תרשים גאנט), בו נתונים השמות המקוצרים של השלבים, מועדי התחלה וסיום של כל שלב, פרוסים על ציר זמן. לטבלה יצורף מקרא המפרט את שלבי העבודה. "**טופס תכנית מחקר – הצעה מלאה** " כולל דוגמה לתרשים לוח זמנים. |
| 8 | **ביבליוגרפיה** | רשימת מאמרים רלוונטיים ביותר להצעת המחקר. **יש לסמן בכוכבית את חמשת המקורות הרלבנטיים ביותר לתכני המחקר ושאינם של מגישי הבקשה.** |

1. **קורות חיים** (התבנית מופיעה בפרסום הקול הקורא שבאתר המשרד)
* יש לצרף קורות חיים עבור כל אחד מהחוקרים הראשיים השותפים במחקר.
* על קורות החיים להיות בפורמט "טופס קורות חיים"*(פורמט BIOSKETCH)*
* יש לעקוב אחר דרישות התוכן המופיעות בטופס.
* מספר עמודים לקורות החיים של כל שותף להצעה: 2
1. **מכתב כוונות**

יש לצרף מכתב כוונות מהגוף הציבורי (Letter of Intent) עימו מתוכנן שת"פ בהתאם לפורמט המצורף לקול הקורא כנספח א' (ע"פ סעיף ז.3). על המכתב לתאר בקצרה את המחקר המוצע, לציין את ההסכמה של הגוף הציבורי לתמוך במחקר, ולפרט מה התועלת הצפויה מהשלמת המחקר בהצלחה.

1. **אישורים הנדרשים לביצוע ניסויים (תלוי מחקר)**

יש לוודא כי בידך האישורים המפורטים להלן (אישורי פנייה לגורמים השונים או אישורים סופים), בהתאם לצרכי המחקר, ככל שנמצאים בידי המוסד במועד הגשת ההצעות. במידה ולא קיים, יש לצרף הצהרה (במלל חופשי) כי במידה וההצעה תאושר החוקר יעביר את האישור וזאת בהתאם לנדרש לצורכי המחקר:

1. **אישור ועדת הלסינקי** - לתכניות מחקר הכרוכות בניסויים קליניים בבני אדם יש לצרף אישור פנייה לוועדת הלסינקי.
2. **אישור משרד החינוך** - לתכניות מחקר הכרוכות בניסויים הנערכים בבתי-ספר יש לצרף אישור משרד החינוך
3. **אישור ניסוי בבעלי חיים -** לתכניות מחקר הכרוכות בניסויים בבעלי חיים יש לצרף טופס הבקשה המפורט שהוגש על ידי חוקרים לוועדה לפיקוח על ניסויים בבעלי חיים
4. **אישור ניסוי בצמחים -** לתכניות מחקר הכרוכות בניסויים בצמחים מהונדסים ובמיקרואורגניזמים הקשורים אליהם יש לצרף טופס הבקשה המפורט שהוגש על ידי החוקרים לוועדה לצמחים מהונדסים
5. **אישור שימוש בפתוגנים מסוכנים (מחוללי מחלות) -** לתכניות מחקר הכרוכות בניסויים במחוללי מחלות ביולוגיים, על החוקר לספק אישור למחקר במחוללי מחלות ביולוגיים\* מוועדה מוסדית ייעודית ובהיעדר ועדה מוסדית מהוועדה החיצונית של המועצה להסדרת מחקרים במחוללי מחלות ביולוגיים.

\*מחוללי מחלות ביולוגיים: רשימת הפתוגנים (חיידקים, נגיפים, פטריות וטוקסינים) הנקובים בתוספת לחוק הסדרת מחקרים במחוללי מחלות ביולוגיים (מעודכנת לשנת 2021).

1. **אישור שימוש בערכי טבע מוגנים -** לתכניות מחקר הכרוכות בשימוש בערכי טבע מוגנים יש לצרף אישור אותו מנפיקה רשות הטבע והגנים.
	1. **בנוסף, יש להכין את המידע שלהלן לצורך הזנתו במערכת קדמת המדע בזמן הגשת ההצעה:**

**בלשונית "נתוני מחקר"**

1. **תקציר בעברית**, עד 1500 תווים (כ 250 מילים)
2. **תקציר באנגלית**, עד 1500 תווים (כ 250 מילים)
3. יישומיות **– מידע על הפוטנציאל היישומי של ההצעה בשפה העברית– מוגבל ל- 1,000 תווים.**
4. חשיבות המחקר **– מידע על חשיבות המחקר בארץ/בעולם בשפה העברית/אנגלית – מוגבל ל- 500 תווים.**

בלשונית "תקציב"

על החוקר להזין בפורטל "קדמת מדע" את התקציב המבוקש עבור ההצעה לרבות הצדקת תקציב בשפה האנגלית ולא יותר מהתקציב המוגדר בקול הקורא.

מגבלות התקציב לסעיפים השונים מופיעים בנהלי הקרן, בסעיף ג. "תנאי ביצוע ונהלי מימון" בקישור שלהלן –[לחץ/י כאן](https://www.gov.il/he/departments/policies/most_researchprocedures2016)

בלשונית "סוקרים"

**יש לציין שמות ונתוני התקשרות של** חמישה **סוקרים מחו"ל (ללא ניגוד עניינים כדוגמת יחסי מדריך סטודנט, הנחיית סטודנט משותפת, כתיבת מאמר משותף, השתייכות לאותה מחלקה וכדומה).**

**אין לצרף מסמכים נוספים מעבר למסמכים אשר התבקשו בקול הקורא זה ומעבר לנתונים שהתבקשו במערכת קדמת המדע.**

* 1. **דגשים לאחר מילוי הנתונים במערכת קדמת המדע:**

**לתשומת ליבכם,** **לאחר מילוי הטופס במערכת קדמת המדע, על כל אחד מהחוקרים לאשר ולסמן את שדות ההצהרה.**

יודגש כי, בכל עת ניתן ללחוץ על "כפתור" בדיקת תקינות על מנת לוודא כי ההצעה מולאה בהתאם לדרישות.

הפקת דו"ח הצעה - **לאחר השלמת מילוי כל פרטי ההצעה, חובה להפיק דוח לפני שליחת ההצעה. הדו”ח מהווה תמונת מצב של כל פרטי ההצעה שנשלחה ומכיל את כל המסמכים שצורפו להצעה. כפתור הפקת דו”ח מוצג רק למרכז הפרויקט.**

**יצוין כי רק לאחר מילוי כל השדות הרלוונטיים והפקת הדוח יופיע "כפתור"** שליחה **(שליחת ההצעה למרכז הפעילות במוסד).**

## מועד אחרון להגשת הצעות המחקר

* 1. **המועד האחרון להגשת הצעות על ידי החוקרים באמצעות המערכת המקוונת אל מרכז הפעילות במוסד הוא** עד יום **רביעי** ה- **17.7.2024,** עד השעה 15:00**. לאחר מועד זה תיסגר המערכת בפני החוקרים ולא תהיה אפשרות עוד להגיש הצעות. לאחר** הגשת **ההצעה על ידי החוקר היא תעבור לאישור המוסד, אשר יוכל לערוך בה שינויים ותיקונים.**
	2. המועד האחרון להגשת הצעות על ידי **המוסדות** הוא עד יום **רביעי** ה- **24.7.2024,** עד השעה 15:00**.** (להלן – **המועדים הקובעים**). זהו המועד בו נדרשים המוסדות לאשר את ההצעות באמצעות המערכת המקוונת באופן סופי.

**הצעה אשר לא תאושר ותוגש במערכת המקוונת על ידי המוסד עד למועד זה – לא תידון.**

**לתשומת לבכם: מילוי הטופס המקוון במערכת** [**קדמת מדע**](https://kf.most.gov.il/SignIn)**, היא פעולה הדורשת זמן ולכן מומלץ להתחיל בהליך ההגשה זמן רב טרם המועד הקובע ולא ברגע האחרון, וזאת בשל קשיים ועיכובים מגוונים העשויים להיגרם: ניתוק מהרשת, קבצים לא תקינים, קבצים כבדים, חתימות מורשי החתימה וכד'**.

**הצעות אשר תגענה באיחור או שלא תוגשנה בהתאם למפורט לעיל, תדחינה על הסף.**

## מפגש חוקרים להבהרות

המשרד ומערך הדיגיטל מזמינים את החוקרים והמוסדות אשר מעוניינים להגיש הצעות להצטרף לכנס מציעים שיפורסם בנפרד.

## שאלות ופניות

החוקרים מתבקשים להפנות שאלות ובירורים בנושאים אדמיניסטרטיביים למוסד בלבד. במידת הצורך המוסד יפנה למשרד.

בשאלות ובירורים בנושאים מדעיים ניתן לפנות ל:

ד"ר אבי רווה, סגן המדען הראשי בפועל, טלפון: 02-5411136,

דוא"ל: AviR@most.gov.il

**מסמך זה מנוסח בלשון זכר מטעמי נוחות בלבד. בכל מקום בו הפנייה במסמך מנוסחת בלשון זכר, הכוונה לגברים ולנשים כאחד.**